APROBACIÓN DEFINITIVA MODIFICACIÓN PLANO PARCIAL DO PARQUE EMPRESARIAL DO CONCELLO DE ARBO
ADMINISTRACIÓN LOCAL — Municipal — Arbo (Urbanismo e Patrimonio, 30/12/2015)

O Pleno do Concello de Arbo, en sesión ordinaria celebrada o día 30.03.15, acordou, por cinco votos a favor e tres abstencións, aprobar definitivamente a Modificación do Plano Parcial do Solo Empresarial do Concello de Arbo promovida por XESTUR S. A., e redactada polo Enxeñeiro de Camiños, Canais e Portos D. Daniel Durán Arrieiro. En cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local, e no artigo 92.2 da Lei 9/2002, de 30 de decembro, de ordenación urbanística e protección do medio rural de Galicia, procédese á publicación do acordo plenario así como da normativa e ordenanzas do planeamento para a súa entrada en vigor: PRIMEIRO: Desestimar as alegacións presentadas no trámite de información pública por Teresa Fatima Torrubia Ushakova, con DNI núm.XXXXXXXXX, e domicilio en Rozas 44, Sela-Arbo (Núm. de rexistro de entrada: 480 de data 08.05.14) e por Juan Teodoro Devora Ayovi, con DNI núm.XXXXXXXXX, e domicilio en Cividade nº 47, Barcela-Arbo (Núm. de rexistro de entrada: 485 de 09.05.14) en base ao informe do técnico redactor do documento de modificación do plano parcial do parque empresarial, D. Eddy Antonio Hervias Dellano, de febreiro de 2015, recibido no rexistro do Concello o 12.02.15 (núm. entrada 202), sendo dito informe asumido polo Arquitecto Asesor Municipal, D. Alberto Fabian Ladero Lezameta, en informe emitido o 02.03.15, e que se incorporan a este acordo como fundamento do mesmo. SEGUNDO: Aprobar definitivamente a Modificación do Plano Parcial do Solo Empresarial do Concello de Arbo promovida por XESTUR S. A., e redactado polo Enxeñeiro de Camiños, Canais e Portos D. Daniel Durán Arrieiro, nos termos que constan no expediente. TERCEIRO: Deixar sen efecto a suspensión de outorgamento de aprobacións, autorizacións e licencias urbanísticas nas áreas afectadas por esta tramitación; debéndose axustar no sucesivo os terreos, as instalacións, as construcións e as edificacións ao destino que resulte da súa clasificación e cualificación e ao réxime urbanístico que consecuentemente lles sexa de aplicación derivado do novo instrumento de planeamento. CUARTO: Comunicar o acordo de aprobación definitiva da Modificación do Plano Parcial do Solo Empresarial do Concello de Arbo á Consellería competente en materia de urbanismo e ordenación do territorio (Consellería de Medio Ambiente, Territorio e Infraestruturas), á vez que se lle dará traslado dunha copia autenticada de dous exemplares do instrumento aprobado definitivamente con tódolos planos e documentos que integran o plan sobre os que recaese o acordo de aprobación definitiva, debidamente dilixenciados polo secretario do concello. QUINTO: Publicar o acordo de aprobación definitiva do planeamento no prazo dun mes dende a súa adopción, no Diario Oficial de Galicia, e o documento que conteña a normativa e as ordenanzas, no Boletín Oficial da Provincia. Neste anuncio de aprobación definitiva farase constar a remisión da documentación á Consellería competente en materia de urbanismo de ordenación do territorio. A preexistencia de predios colindantes, tanto no lindeiro Noreste da Fase I como no lindeiro Norte e Noreste da Fase II, fixo necesario a preparación en obra de accesos mediante camiños de servizo en terras que deran solución ao parcelario. - Superficie de camiño de servizo situado na Fase I da zona posterior das parcelas número 1 a 10 = 1.470,00 m 2. - Superficie de camiño de servizo situado na Fase II da zona posterior das parcelas número 21 a 29 (uns 1.428,99 m2) e a zona posterior das parcelas 30 e 31 (uns 661,79 m 2 ) = total 2.090,78 m 2. Establécese tamén a eliminación de paso en terras entre parcelas 25 e 26 da Fase II. Dito paso vese agora innecesario ao resolver a comunicación coas parcelas lindeiras coa Fase II polo linde Norte mediante o “paso en terras ou camiño”, que finalmente foi executado. A superficie deste paso incorpórase á superficie lucrativa da Fase II, entre as parcelas 25 e 26. Recóllense aqueles noiros que foi preciso executar para conter terras e definir fisicamente as parcelas lucrativas. Ditos noiros quedan agora excluídos da superficie das parcelas lucrativas e se definen como espazos verdes non computables. - Superficie de noiros excluídas do parcelario lucrativo da Fase I = 814,95 m 2. - Superficie de noiros excluídas do parcelario lucrativo da Fase II = 163,22 m 2. Por mor dos axustes necesarios para a correcta definición dos camiños de servizo e os noiros executados é preciso definir a nova superficie de cada unha das parcelas lucrativas que realmente quedaron sinaladas tralas obras de urbanización. Reaxuste de superficie de parcelas REDUCCIÓN DA SUPERFICIE NETA LUCRATIVA nun 8,22%. Redución na Fase I: 2.285,23 m 2 (8,01%) Redución na Fase II: 1.878,35 m 2 (8,51%) A redistribución do parcelario lucrativo quedaría do seguinte xeito: Por outro lado, e tal como está establecido no artigo 92.3 da Lei 9/2002, de 30 de decembro, de ordenación urbanística e protección do medio rural de Galicia, dáse conta tamén no presente anuncio de o citado proxecto foi remitido á Consellería de Medio Ambiente, Territorio e Infraestruturas. Contra o presente acordo, con forme ao previsto no artigo 107.3 da Lei 30/1992, de 26 de novembro, de réxime xurídico das administracións públicas e procedemento administrativo común, e dado que nos atopamos ante unha disposición de carácter xeral, poderase interpoñer recurso contencioso administrativo ante a Sala do Contencioso Administrativo do Tribunal Superior de Xustiza de Galicia no prazo de dous meses a contar dende o día seguinte ao da publicación do presente anuncio, de conformidade co previsto no artigo 46 da Lei 29/1998, de 13 de xullo, da xurisdición contencioso administrativa. En Arbo, a 6 de abril de 2015.—O Alcalde, Horacio Gil Expósito.